आज पुन्हा रात्री साडेनऊ, पावणे दहाच्या दरम्यान मी रेणापूर येथील रेणुका शेतकरी सहकारी खरेदी विक्री केंद्राला भेट दिली. #सोयाबीन खरेदीसाठी आलेल्या शेतकऱ्यांच्या वाहनांच्या येथे रांगा लागल्या होत्या. सोयाबीनची खरेदी होईल या आशेने कडाक्याची थंडी सहन करीत अनेक शेतकरी बांधव मैदानावर बसले आहेत. चुरमुरे खाऊन ते आपली भूक भागवत आहेत. पांघरायला किंवा अंथरायला त्यांच्याकडे काहीही नाही. 

सरकारकडून शेतकरी बांधवांचे किती हाल सुरू आहेत, हे पाहताना मनाला अत्यंत वेदना झाल्या. आपला लढा लढण्यासाठी आम्ही कायम आपल्यासोबत आहोत, असा धीर शेतकरी बांधवांना यावेळी दिला. खरेदी केंद्रावर मुक्कामी थांबणाऱ्या शेतकऱ्यांना कोणत्याही प्रकारची गैरसोय होवू नये, याकडे रेणापूर बाजार समिती व खरेदी केंद्राचे लक्ष वेधले.

लातूर जिल्ह्याचा सोयाबीन #हमीभाव खरेदी कोटा, खरेदीची मुदत वाढवण्यासाठी पणन मंत्री श्री. जयकुमारजी रावल जी यांच्याशी आज मी दुपारी दूरध्वनीवरून संवाद साधला होता. खरेदी केंद्र बंद झाल्याने लातूर जिल्ह्यातील शेतकऱ्यांच्या संतप्त भावनाही त्यांच्यापर्यंत पोचवल्या होत्या. यावेळी त्यांनी खरेदी कोटा वाढवला जाईल. याबाबतचे अध्यादेश सायंकाळपर्यंत प्रसिद्ध होतील, असे त्यांनी आश्वस्त केले होते. त्यानुसार अध्यादेश प्रसिद्ध झाला असून हमीभावाने सोयाबीन खरेदीची उद्दिष्ट वाढवण्यात आले आहे. याची अंमलबजावणी खरेदी केंद्रावर सुरू झाली का, याचीही माहिती यावेळी घेतली.
.
.
#soyabean #LaturGramin #Farmers #DhirajVilasraoDeshmukh #DhirajDeshmukh #renapur #maharashtra 
.
.
@JaykumarRawal 
@CMOMaharashtra @Dev_Fadnavis @AjitPawarSpeaks @NANA_PATOLE @bb_thorat @VijayWadettiwar @AmitV_Deshmukh @INCMaharashtra
#सोयाबीन